**Data publicării: 15.02.2024**

**Asociația Grupul de Acțiune Locală SIRET-MOLDOVA anunță prelungirea până la data de 01.03.2024 a apelului de selecție nr.2, sesiunea nr.5, pentru depunerea Cererilor de Finanțare pentru Măsura 06 - ,,Dezvoltarea microregiunii GAL Siret Moldova prin mici investiții fizice” din Strategia de Dezvoltare locală a Asociației Grupul de Acțiune Locală SIRET-MOLDOVA 2014-2020.**

**Apelul a fost deschis inițial pentru perioada 08.01.2024- 16.02.2024.**

**Sesiunea nr.5, Apel de Selecție nr.2/M06**

**Data lansării apelului de selecție: 08.01.2024 Data limită de depunere a proiectelor: 01.03.2024** Proiectele se depun la sediul GAL Centru After School, sat Lespezi, comuna Lespezi, Județul Iași, de luni până vineri, în intervalul orar 08:00 – 12:00.

**Termenul limită de primire a proiectelor:** **01.03.2024**, **ora 11:00.**

Pentru această măsură pragul  **minim este de 30 de puncte**.

**Fondurile disponibile pentru Măsura 06 - ,,Dezvoltarea microregiunii GAL Siret Moldova prin mici investiții fizice” sunt de 53.299,61 euro.**

**Asociația Grupul de Acțiune Locală „Colinele Iașilor” anunță lansarea în perioada 03 Iulie – 03 august 2017 a primei sesiuni din 2017 de depunere a Cererilor de Finanțare pentru Măsura 7 (6B) „Dezvoltare locală în zonele rurale” din Strategia de Dezvoltare locală a Asociației GAL „Colinele Iașilor” 2014-2020**

**Suma maximă nerambursabilă care poate fi acordată pentru finanțarea unui proiect este de 53.299,61 euro.**

**Intensitatea sprijinului** acordat în cadrul acestei măsuri este de:

* 100% din totalul cheltuielilor eligibile.

**Beneficiari eligibili:**

**Asociația Grupul de Acțiune Locală „Colinele Iașilor” anunță lansarea în perioada 03 Iulie – 03 august 2017 a primei sesiuni din 2017 de depunere a Cererilor de Finanțare pentru Măsura 7 (6B) „Dezvoltare locală în zonele rurale” din Strategia de Dezvoltare locală a Asociației GAL „Colinele Iașilor” 2014-2020**

* Comunele și asociațiile acestora, conform legislației naționale în vigoare.

Fondurile nerambursabile vor fi acordate beneficiarilor eligibili pentru investiții corporale și/sau necorporale, conform următoarei **liste indicative a cheltuielilor eligibile:**

* Înființarea, amenajarea spațiilor publice de recreere pentru populația rurală (parcuri, spații de joacă pentru copii, terenuri de sport, săli de sport, etc.);
* Construcția/modernizare/renovarea/dotarea clădirilor publice, precum sedii de primării, amenajarea de parcări, piețe, spații pentru organizarea de târguri, amfiteatre/scene de vară pentru spectacole, biblioteci, dispensare medicale umane, etc.);
* Achiziționarea de utilaje și echipamente pentru serviciile publice (de deszăpezire, întreținere spații verzi, salubrizare, autospeciale intervenții stingere incendii, etc.), amenajare platforme colectare deșeuri;
* Construire/modernizare/reabilitare drumuri, străzi, stradele, ulițe, alei pietonale, piste de bicicliști, etc.
* Construire/amenajare terenuri de sport amplasate în incinta (parcela) școlilor sau grădinițelor
* Înființare și/sau dotare laboratoare de informatică în școli
* Amenajare și dotare Sali de gimnastică pentru unitățile de învățământ;
* Achiziție mobilier pentru școli.

**Solicitantul trebuie să îndeplinească cerințele de eligibilitate menționate în ultima versiune a Ghidului Solicitantului aferent acestei măsuri, respectiv:**

1. **Solicitantul trebuie să se încadreze în categoria beneficiarilor eligibili** (*Se vor verifica actele juridice de înființare și funcționare, specifice fiecărei categorii de solicitanți (de exemplu: certificat de înregistrare fiscală).*
2. **Solicitantul trebuie să se angajeze să asigure mentenanța investiției pe o perioadă de minimum 5 ani de la data ultimei plăți. (***Se vor verifica declarația pe propria răspundere, Hotărârea Consiliului Local (Hotărârile Consiliilor Locale în cazul ADI).*
3. **Solicitantul trebuie să nu fie în insolvență sau incapacitate de plată** (Se vor verifica declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți).
4. **Investiția trebuie să se încadreze în cel puțin unul din tipurile de sprijin prevăzute prin măsură.**
5. **Investiția trebuie să fie în corelare cu orice strategie de dezvoltare națională/regională/ județeană/locală aprobată, corespunzătoare domeniului de investiții** (*Se va verifica extrasul din strategie, din care rezultă că investiția este în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții precum şi copia hotărârii de aprobare a strategiei).*
6. **Investiția trebuie să respecte Planul Urbanistic General. (***Se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentației de urbanism faza PUG. În situația în care investiția propusă prin proiect nu se regăsește în PUG, solicitantul va depune Certificatul de Urbanism eliberat în temeiul reglementărilor Documentației de urbanism faza PUZ).*
7. **Investiția trebuie să demonstreze necesitatea, oportunitatea și potențialul economic al acesteia .**  *(Se vor verifica Hotărârea Consiliului Local (Hotărârile Consiliilor Locale în cazul ADI), Memoriul Justificativ/ Studiile de Fezabilitate/Documentațiile de Avizare pentru Lucrări de Intervenții).*
8. **Investiția să se realizeze în teritoriu GAL Siret-Moldova** (*Se va verifica dacă investiția se realizează la nivel de comună, respectiv în satele componente.)*
9. **Investiția trebuie să fie în corelare cu strategia de dezvoltare locală a teritoriului Siret-Moldova** (*Extrasul din strategia Grupul de Acțiune Locală SIRET-MOLDOVA care confirmă dacă investiția este în corelare cu strategia aprobată, corespunzătoare domeniului de intervenție.)*

**Fișele de verificare ale criteriilor de conformitate, eligibilitate și selecție, precum și metodologiile aferente pot fi accesate pe site-ul GAL** [www.galsiretmoldova.ro](http://www.galsiretmoldova.ro) **.**

**Documentele justificative pe care trebuie să le depună solicitantul sunt:**

**Cererea de Finanțare***(prezentată în Anexa 1 la Ghidul Solicitantului şi disponibilă în format electronic, la adresa* [www.galsiretmoldova.ro](http://www.galsiretmoldova.ro) *.*

1. **Studiul de Fezabilitate / Documentația de Avizare pentru Lucrări de Intervenții/Memoriu justificativ.**

**2. Certificat de Urbanism**, valabil la data depunerii Cererii de Finanțare, eliberat în condițiile Legii 50/1991, modificată, completată și republicată, privind autorizarea executării lucrărilor de construcţii.

**3.1**. **Inventarul bunurilor** ce aparțin domeniului public al comunei/comunelor, întocmit conform legislaţiei în vigoare privind proprietatea publică și regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).

**Și**

**3.2.**  În situația în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într‐o poziție globală sau nu sunt clasificate, solicitantul trebuie să prezinte Hotărârea Consiliului Local privind aprobarea modificărilor şi / sau completărilor la inventar în sensul includerii în domeniul public sau detalierii poziției globale existente sau clasificării unor drumuri neclasificate, cu respectarea prevederilor art. 115 alin. (7) din Legea nr. 215/ 2001, republicată, cu modificările şi completările ulterioare, a administrației publice locale, în privința supunerii acesteia controlului de legalitate al Prefectului, în condițiile legii (este suficientă prezentarea adresei de înaintare către instituția prefectului pentru controlul de legalitate).

**Sau**

**3.3. Avizul administratorului terenului** aparținând domeniului public, altul decât cel administrat de primărie (dacă este cazul).

**5.** **Hotărârea Consiliului Local/Hotărârile Consiliilor Locale în cazul ADI pentru implementarea proiectului**.

**6.1. Certificat de înregistrare fiscală.**

**6.2. Încheiere privind înscrierea în registrul asociațiilor şi fundațiilor,** rămasădefinitivă si irevocabilă**/ Certificat de înregistrare în registrul asociațiilor și fundațiilor**

**şi**

**6.2.1. Actul de înființare şi statutul ADI.**

**10.1. Notificare** privind conformitatea proiectului cu condițiile de igienă și sănătate publică

**sau**

**10.2.Notificare** că investiția nu face obiectul evaluării condițiilor de igienă și sănătate publică, dacă este cazul.

**11. Lista agenților economici** deserviți de proiect, care va conține denumirea, adresa, activitatea desfășurată, codul proiectului cu finanțare europeană și valoarea totală a investiției, pentru fiecare investiție accesibilizată și a instituțiilor ‐ sociale și de interes public deservite direct de proiect.

**12. Raport asupra utilizării programelor** de finanțare nerambursabilă întocmit de solicitant (va cuprinde amplasamentul investiției, obiective, tip de investiție, lista cheltuielilor eligibile, costuri şi stadiul proiectului, perioada derulării proiectului), pentru solicitanții care au mai beneficiat de finanțare nerambursabilă începând cu anul 2007 pentru aceleași tipuri de investiții.

**13. Notificare**, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

**14. Extrasul din strategie,** care confirmă dacă investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei.

**15. Extrasul din strategia Grupul de Acțiune Locală SIRET-MOLDOVA,** care confirmă dacă investiția este în corelare cu strategia aprobată, corespunzătoare domeniului de investiții. De asemenea, solicitantul trebuie sa argumenteze în Memoriu justificativ/SF/DALI contribuția proiectului la atingerea obiectivelor generale si specifice aferente măsurii pe care se solicită finanțare.

**17**. **Copia documentului de identitate** al reprezentantului legal al beneficiarului.

**20**. **Declarație de angajament privind implementarea proiectului (Anexa 11).**

**21. Declarație privind respectarea termenelor de implementare-finalizare a proiectelor (Anexa 12).**

**22**. **Declarație privind prelucrarea datelor cu caracter personal (Anexa 13).**

**23. Alte documente justificative** (se vor specifica de către solicitant, după caz).

**ATENŢIE!** **Documentele trebuie să fie valabile la data depunerii Cererii de Finanțare, termenul de valabilitate al acestora fiind în conformitate cu legislația în vigoare.**

**Documentele justificative pe care trebuie să le depună solicitantul în vederea punctării criteriilor de selecție:**

**TABEL cu punctaj:**

|  |  |  |  |
| --- | --- | --- | --- |
| **Nr. crt.** | **Criterii de selecție** | **Punctaj** | **Observații** |
| **1.** | **Numărul de locuitori direct deserviți de proiect**   |  |  | | --- | --- | | > 6.499 | 40 puncte | | 5.500 ÷ 6.499 | 38 puncte | | 4.500 ÷ 5.499 | 36 puncte | | 3.500 ÷ 4.499 | 34 puncte | | 2.500 ÷ 3.499 | 32 puncte | | < 2.500 | 30 puncte | | **Maxim**  **40 puncte** | *Numărul total al populaţiei comunei este conform Listei UAT-urilor (comune și orașe mici) incluse în teritoriul eligibil LEADER – suprafață și populație - Anexa 8* |
| **2.** | **Proiecte care NU se încadrează în prioritățile de dezvoltare stabilite în PNDR 2014-2020** | **20 puncte** | *Respectarea acestui criteriu se va verifica în SF/DALI/MJ.* |
| **3.** | **Proiecte cu impact local semnificativ – proiecte care vizează soluționarea unor probleme semnificative identificate în urma analizelor SWOT a GAL Siret-Moldova ;**   |  |  | | --- | --- | | **Investiția se incadrează în analiza SWOT** | | | **puncte slabe** | **30 puncte** | | **Amenințări** | **20 puncte** | | **Oportunități** | **10 puncte** | | **Maxim**  **30 puncte** | *Se va verificare incadrarea conform SDL SIRET-MOLDOVA, Capiolului III – Analiza SWOT – Anexa 7* |
| **4.** | **Proiecte integrate care reunesc cel puțin 2 acțiuni eligibile din cadrul măsurii.** | **10 puncte** | *Respectarea acestui criteriu se va verifica în SF/DALI/MJ.* |

Pentru această măsură pragul **minim este de 30 puncte**.

Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţie, iar pentru proiectele cu același punctaj, departajarea se va face crescător în funcție de valoarea eligibilă a proiectelor.

***În cazul proiectelor cu același punctaj și aceeași valoare a sprijinului, departajarea acestora se va face în ordinea următoarelor criterii de selecție***:

1. Numărul de locuitori direct deserviți de proiect
2. Proiecte cu impact local semnificativ – proiecte care vizează soluționarea unor probleme semnificative identificate în urma analizelor SWOT a GAL Siret-Moldova.

**Procedura de evaluare și selecție aplicată de Comitetul de Selecție al Asociației G.A.L. SIRET-MOLDOVA**

La nivelul Asociației GAL SIRET-MOLDOVA, selecția proiectelor va fi realizată de către un Comitet de Selecție care poate fi alcătuit din minimum 7 membri ai parteneriatului. **Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR.**

Rezultatele procesului de selecție se consemnează în **Raportul de selecție** care va fi publicat pe pagina proprie a GAL [www.galsiretmoldova.ro](http://www.galsiretmoldova.ro). După consultarea Raportului de Selecție, solicitanții au posibilitatea de a depune contestații. Contestațiile vor putea fi depuse la GAL, în termen de **5 zile lucrătoare de la afișarea pe site-ul GAL** ([www.galsiretmoldova.ro](http://www.galsiretmoldova.ro)). Contestațiile primite vor fi analizate de către o Comisie de soluționare a Contestațiilor înființată la nivelul GAL.

GAL va înștiința solicitanții asupra rezultatelor procesului de evaluare și selecție prin **notificări scrise,** transmise cu confirmare de primire sau predate personal, la data estimativă **29.05.2024.**

**ATENȚIE! FONDURILE ALOCATE PENTRU MĂSURA DE FINANȚARE M06 PROVIN DIN FEADR.**

**ATENȚIE! TERMENUL MAXIM DE FINALIZARE A PROIECTELOR ESTE 31.12.2025.**

**Informații detaliate privind accesarea și derularea măsurii sunt cuprinse în Ghidul Solicitantului – distribuit GRATUIT pe suport tipărit sau electronic la sediul GAL și disponibil pe site-ul** [www.galsiretmoldova.ro](http://www.galsiretmoldova.ro)**.**

**Solicitanții pot obține informații detaliate la:** telefon 0332/590102 sau 0764/101106; e-mail: [contact@galsiretmoldova.ro](mailto:contact@galsiretmoldova.ro) ,

adresa: Centru After School, sat Lespezi, comuna Lespezi, județul Iași.